**NYÍRBÁTOR VÁROS POLGÁRMESTERÉTŐL**

Nyírbátor, Szabadság tér 7. sz.

Távbeszélő száma: 42/281-095., Telefax száma: 42/281-311,
E-mail cím: polgarmester@nyirbator.hu

Száma: Önk/ /2021.

**e l ő t e r j e s z t é s**

- a Képviselő-testülethez –

**CLLD pályázattal kapcsolatos döntések meghozatalára**

**Tisztelt Képviselő-testület!**

**I.**

Az Együtt Nyírbátorért helyi közösség TOP CLLD helyi pályázati felhívást tett közzé „Közterek közösségi és rekreációs célú fejlesztése Nyírbátorban” címmel. A helyi felhívás kódszáma: TOP-7.1.1-16-H-019 –2.

A pályázat keretében támogatható többek között: közösségi, rekreációs, kulturális és sport célú infrastruktúra fejlesztése, helyi gyalogos, kerékpáros és közösségi közlekedést elősegítő infrastruktúrák fejlesztése, közterületek, közterek parkok megújítása.

A pályázat kiírójának a Vasas Horgászegyesület jelezte, hogy önkormányzati tulajdonú ingatlanon megvalósítandó fejlesztésre pályázott, mely a természetben a 4300 Nyírbátor, Fürdő u.1. szám alatti, nyírbátori 0395/4 hrsz-ú területet jelenti. Az egyesület közösségi építmény megvalósítására pályázott, mely egy filagória építését jelenti. A pályázat azonosító száma: TOP-7.1.1.-16-H-ERFA-2021-00866.

A képviselő-testület szervezeti és működési szabályzatáról szóló 19/2014. (XII.04.) önkormányzati rendelet 6.§ (1) bekezdése alapján a polgármester átruházott hatáskörben dönt az önkormányzati tulajdonú ingatlant érintő tulajdonosi hozzájárulásról, jelen esetben azonban az önkormányzati tulajdonú ingatlanon a civil szervezetnek - nyertes pályázat esetén -vagyontárgya keletkezik.

**Mindezekre tekintettel javaslom, hogy olyan szerződést kössön az önkormányzat a Vasas Horgászegyesülettel, hogy a beruházáshoz szükséges tulajdonosi hozzájárulást megadja, amennyiben a pályázati fenntartási idő lejártát követően a vagyon az önkormányzat tulajdonába kerül.**

**II.**

A **Közterek közösségi és rekreációs célú fejlesztése Nyírbátorban című** felhívás keretében támogatott projektek esetében az utófinanszírozású tevékenységekre igénybe vehető támogatási előleg civil szervezetek esetében nem 100 %.

A Vasas Horgászegyesület nem rendelkezik olyan anyagi forrással, amely lehetővé tenné az egész projekt előfinanszírozását, ezért javaslom számára a támogatás egy részének megelőlegezését.

A Vasas Horgászegyesület 6.064.827 Ft összegre pályázott, mely összeget megnyerte filagória építésére, amihez előleg igényelhető.

A tevékenység – filagória építése - építési engedély köteles, így a munkálatokhoz tervező bevonása szükséges. A tervezői költség bruttó 250 000 Ft, amely a pályázat terhére nem elszámolható. Az egyesület kérelemmel fordult az Önkormányzathoz, hogy a tervezési költséget vissza nem térítendő támogatás formájában biztosítsa az egyesület részére annak érdekében, hogy a filagória építése megvalósulhasson. Az egyesület ezzel a forrással jelenleg nem rendelkezik, így a beruházás sem kezdhető meg.

Kérem a tisztelt képviselő-testületet, hogy a pályázott összegből 4.534.827 Ft visszatérítendő támogatást biztosítani szíveskedjen úgy, hogy ezek visszafizetési határideje 2022. június 30.

Kérem továbbá a képviselő-testületet, hogy a pályázat megvalósításához szükséges tervezési költséghez bruttó 250.000 Ft vissza nem térítendő támogatást biztosítson.

**III.**

A Nyírbátor Város Közbiztonságáért Alapítvány által elnyert TOP-7.1.1-16-2016-00019 kódszámú pályázati keret terhére kiírt „Együtt Nyírbátor Helyi Közösség” pályázati felhívásokra több nyírbátori egyesület, szervezet is pályázott 2019. és 2020. évi programok megvalósítására. A pályázatok megvalósítási és elszámolási szakasza több egyesület esetében elhúzódott 2021-re a COVID-19 járvány miatt, ezért a Képviselő-testület 133/2019.(XI.05.) számú határozatában szabott határidőt - a megelőlegezési támogatások visszafizetési kötelezettségével kapcsolatban – az egyesületek nem tudják tartani. A döntés alapján négy szervezettel, valamint a projektet bonyolító, Nyírbátor Város Közbiztonságáért Alapítvánnyal kötött az önkormányzat megállapodást, mely alapján sor került a támogatások egy részének megelőlegezésére.

A négy szervezet közül a visszafizetési kötelezettségének eleget tett a Báthori Sárkány Úszóegyesület, három egyesület pedig a COVID-19 járvány miatt bekövetkezett határidő csúszás miatt az utófinanszírozott pályázatból még nem kapta meg a pályázati összeg utolsó részletét. Erre hivatkozva kérik az egyesületek a visszafizetési határidő meghosszabbítását.

Ezért kérem, hogy a Nyírbátori Lovassport és Hagyományőrző Egyesület, a Nyírbátor Jövőjéért Egyesület és a Nyírbátori Kyokushin KarateSE részére kiutalt visszatérítendő támogatás határidejét 2022. június 30-ra módosítsa a képviselő-testület.

Nyírbátor, 2021. 11. 15.

**Tisztelettel:**

 **Máté Antal**

polgármester

**Határozat-tervezet**

**Nyírbátor Város Önkormányzata Képviselő-testületének**

**/2021. (XI.16.)**

**önkormányzati határozata**

**CLLD pályázattal kapcsolatos döntések meghozatalára**

**A Képviselő-testület**

**I.**

* mint tulajdonos hozzájárul, hogy az önkormányzati tulajdonú, nyírbátori 0395/4 hrsz.-ú ingatlanon a Vasas Horgászegyesület fejlesztést hajtson végre – filagória építése - pályázati forrásból azzal a feltétellel, hogy a fejlesztéssel megvalósuló vagyontárgyak a fenntartási időszak végén térítésmentesen az önkormányzat tulajdonába kerüljenek.
* felhatalmazza a polgármestert, hogy erre vonatkozóan megállapodást írjon alá az egyesülettel.

**II.**

* a pályázati felhívásra benyújtott támogatási kérelemben foglalt tevékenységekre a Vasas Horgászegyesület (4300 Nyírbátor, Szentvér u. 91.) 2021. évi költségvetés VIII. 2 tartalék rendkívüli felhalmozási kiadásokra előirányzat terhére 4.534.827 Ft visszatérítendő támogatást biztosít 2022. június 30-ig.
* a Vasas Horgászegyesület (4300 Nyírbátor, Szentvér u. 91.) részére 250.000 Ft vissza nem térítendő támogatást biztosít a nyírbátori 0395/4 hrsz.-ú területen pályázati forrásból építendő filagória épületének tervezési költségeihez a 2021. évi költségvetés VIII. 2 tartalék rendkívüli felhalmozási kiadásokra előirányzat terhére
* felhatalmazza a polgármestert a támogatási szerződések aláírására.

**II.**

* Nyírbátor Közbiztonságáért Alapítvány által elnyert TOP-7.1.1-16-2016-00019 kódszámú pályázati keret terhére a Képviselő-testület a 133/2019.(XII.05.) számú határozat alapján megelőlegezett támogatások visszafizetési határidejét az alábbi szervezetek esetében 2022. június 30-ra módosítja:

Nyírbátori Lovas Sport és Hagyományőrző Egyesület

Nyírbátori Kyokushin Karate Sportegyesület

Nyírbátor Jövőjéért Egyesület

* felhatalmazza a polgármestert a támogatási szerződés módosításának aláírására.